गुर्जर ने बताया कि प्रदेश में सभी जिला-ब्लॉक अध्यक्षों को निर्देश दिए गए हैं कि वे खेती के लिए कर्ज लेने व फसल खराब, उचित कीमत नहीं मिलने से परेशान होकर आत्महत्या करने वाले किसानों के परिजनों से मिलें। उनसे उनके खेत की मिट्टी लें और उसे कलश में भरकर कलश यात्रा में चल रहे रथ आने पर सौंप दें। यात्रा 6 जून को मंदसौर जिले के पिपलिया मंडी पहुंचेगी, जहां सभा होगी। गुर्जर ने बताया कि कलश में एकत्रित खेतों की मिट्टी के कुछ हिस्से को नदी में विसर्जित कर दिया जाएगा और कुछ हिस्से से स्मारक बनाया जाएगा।